ກອງປະຊຸມໃຫຍ່ ຄັ້ງທີ V ຜູ້ແທນແນວລາວສ້າງຊາດ ເມືອງວຽງຄຳ ໄດ້ໄຂຂື້ນ ວັນທີ 3 ກັນຍາ 2020 ນີ້, ຢູ່ທີ່ສະໂມສອນຂອງເມືອງ, ເປັນກຽດເຂົ້າຮ່ວມມີ ໂດຍທ່ານ ທອງສະຫວັນ ວົງສຳພັນ, ກຳມະການສູນກາງແນວລາວສ້າງຊາດ, ຄະນະປະຈຳພັກແຂວງ, ປະທານແນວລາວສ້າງຊາດແຂວງວຽງຈັນ, ທ່ານ ພອນແກ້ວ ຂຸນພົນ ກຳມະການພັກແຂວງ, ເລຂາພັກເມືອງ, ເຈົ້າເມືອງວຽງຄຳ, ມີບັນດາຄະນະພັກເມືອງ, ຕາງໜ້າບັນດາຫ້ອງການເມືອງ, ກຳມະການແນວລາວສ້າງຊາດເມືອງ, ຜູ້ຊົງຄຸນວຸດທິ, ຜູ້ອາວຸໂສບໍານານ, ເລຂາພັກບ້ານ, ປະທານແນວລາວສ້າງຊາດບ້ານ ພ້ອມດ້ວຍພະນັກງານພາຍໃນເມືອງ ເຂົ້າຮ່ວມ.
ທ່ານ ນ.ແສງແກ້ວ ສີສຸວົງ ຮັກສາການປະທານແນວລາວສ້າງຊາດເມືອງ ໄດ້ຂື້ນກ່າວໄຂກອງປະຊຸມ, ພ້ອມທັງຜ່ານບົດສະຫຼຸບລາຍງານການເມືອງທັງສອງພາກ, ບົດສຳຫຼວດການນຳພາລວມໃນການເຄື່ອນໄຫວວຽກງານແນວລາວສ້າງຊາດ ໃນໄລຍະ 5 ປີ ຜ່ານມາ. ກອງປະຊຸມໄດ້ມີມະຕິແຕ່ງຕັ້ງ ຄະນະກຳມະການແນວລາວສ້າງຊາດເມືອງ ຊຸດທີ V ຈຳນວນ 33 ທ່ານ. ແຕ່ງຕັ້ງສະຫາຍ ພອນເພັດ ຈິດຕະວົງ ເປັນປະທານ, ສະຫາຍ ນ.ແສງແກ້ວ ສີສຸວົງ ເປັນຮອງປະທານ ແລະ ຄະນະທີ່ປຶກສາ 3 ທ່ານ.
ໃນຕອນທ້າຍພິທີ, ໄດ້ຮັບຟັງການໂອ້ລົມຂອງ ທ່ານ ປະທານແນວລາວສ້າງຊາດແຂວງວຽງຈັນ